
ПРАВИЛНИК ЗА ОТПУСКАНЕ НА СТИПЕНДИИ
В ОБЩИНА ЧАВДАР

РАЗДЕЛ I 
ОБЩИ ПОЛОЖЕНИЯ

Чл.1.  Настоящият правилник урежда условията и реда за отпускане на стипендии в община Чавдар
Чл.2. (1) Община Чавдар отпуска стипендии за следните специалности:
· Строителство и архитектура - 2 бр.
· Горско стопанство – 2 бр.
· Българска филология 1 бр.
· Начална и предучилищна педагогика – 2 бр.
(2) Броят и видът на специалностите се актуализират с решение на Общинския съвет при необходимост,  с мотивиран доклад от съответния ресорен ръководител на съответното структурно звено.

Чл.3. Стипендии се отпускат от бюджета на общината, като необходимите средства се осигуряват в рамките на одобрения за съответната финансова година бюджет.
Чл.4. Стипендии се отпускат при доказана необходимост от изпълнителски и ръководни кадри с висше образование в общината след представен мотивиран доклад за тази необходимост от съответния ресорен ръководител на съответното структурно звено.
Чл.5. (Изм. Решение № 159 по Протокол № 15/ 24.11.2016 г. на ОбС-Чавдар, Изм. с Решение № 168 от Протокол № 18/27.02.2025 г.) Размерът на стипендията е: 
- 300 лв. – 153,39 евро месечно за степен „бакалавър”
· 400 лв. – 204,52 евро месечно за степен „магистър”
Чл. 6. (Изм. с Решение № 168 от Протокол № 18/27.02.2025 г.)  Размерът на стипендиите по чл. 5 се увеличава с по 100 лв. – 51.13 евро, ако кандидатите са инвалиди.  Инвалидността им се установява  с решения на ЛКК, ТЕЛК, ЦТЕЛК и др.
Чл.7. (Изм.Р-е № 159 по Протокол № 15/ 24.11.2016г. на ОбС-Чавдар) Стипендията е за целият курс на обучение когато кандидатът подпише  договор с община Чавдар за постъпване на работа в общината след завършване на образованието си за срок от 5 /пет/ години за степен бакалавър и 7 /седем/ години за степен магистър.
                              
РАЗДЕЛ  ВТОРИ
РЕД И НАЧИН ЗА ОТПУСКАНЕ НА СТИПЕНДИИ
 Чл.8. Стипендии се отпускат на студенти, които отговарят на следните условия:
1. (Отменена с Р-е № 159 по Протокол № 15/ 24.11.2016 г. на ОбС-Чавдар) ...........................................
2. (Изм.Р-е № 159 по Протокол № 15/ 24.11.2016 г. на ОбС-Чавдар) Приети за редовна или задочна форма на обучение във висшето училище.
3. Следват по обявените специалности, от които общината има нужда от изпълнителски и ръководни кадри с висше образование.
4. Общият успех от първия семестър за студенти в първи курс или общият успех от положените изпити през предшестващия семестър – за студенти от горните курсове да не е по-малък от мн.добър 4.50. 
5. Кандидатите да не получават друга стипендия от същия характер.
6. В случай, че има кандидати, които учат по една и съща специалност, повече от посочените в чл. 2. стипендиите се присъждат на кандидатите  с по- висок успех. 
7. Да не са прекъсвали обучението си по неуважителни причини.
8. Срокът за подаване на молба за отпускане на стипендия е 01.07 до 15.08.
9. При наличие на стипендиант от специалностите, обявени в чл. 2 до неговото дипломиране се обявява нулев прием на документи за кандидати  от същата специалност. 
Чл. 9. (Нов член Приет с Р-е № 159 по Протокол № 15/ 24.11.2016 г. на ОбС-Чавдар) Служител в община Чавдар, решил да повиши степента си на образование, в случай, че подпише договор за работа в община Чавдар за 5 /пет/ години след придобиване на съответната степен, има право да кандидатства за отпускане на сума, в размер на таксата за съответната степен.
УСЛОВИЯ ЗА ОТПУСКАНЕ НА СОЦИАЛНА СТИПЕНДИЯ

Чл. 10. (Изм.Р-е № 159 по Протокол № 15/ 24.11.2016 г. на ОбС-Чавдар, Изм. с Решение № 168 от Протокол № 18/27.02.2025 г.) За социална стипендия в размер на 100 лв. – 51.13 евро месечно могат да кандидатстват студенти сираци  от посочените в чл. 2 специалности при  условие, че на са кандидатствали за стипендия по общия ред:

Чл.11.  Процедура за подбор и избор на носител на стипендията
1. Общинският съвет, избира временна комисия за подбор и номиниране на носител на стипендията.
2. Комисията представя избора си за утвърждаване от Общинския съвет не по-късно от 1 септември всяка календарна година.
3. Ежегодно, в срок до 15 август студентите, кандидатстващи за стипендия подават в община Чавдар следните документи:
3.1. Молба-декларация по образец.
3.2. Ксерокопие на документ, удостоверяващ успеха за съответната година /Заверено копие от студентската книжка/.
3.3.Уверение от отдел “Учебен” на висшето училище, от което е видно, че студентът се е записал в поредния семестър и специалност, по която продължава образованието си и няма наложени наказания.
3.4.Декларация за  готовност за подписване на договор с община Чавдар/ ако кандидатства за пръв път за стипендия/
3.5. Декларация, че не получава друга стипендия.
 Чл.12. Молбите остават без последствия, ако не се представят всички изискуеми документи.
 Чл.13. Общинският съвет приема решение за отпускане на стипендии в размера, посочен в чл.5 и чл.6 или отказва отпускане на такава, ако кандидатът не отговаря на условията, посочени в чл. 8 и чл.9 на настоящия правилник.
Чл.14. При положително решение, общинският съвет възлага на кмета на общината да сключи договор със студента, който е неразделна част от настоящия правилник, съгласно изискванията на ЗЗД, по утвърден образец.
    
Чл.15. Стипендии се изплащат за времето, когато студентът е зает с учебна работа – 9 месеца от учебната година, съответно от м. октомври до м. юни включително
Чл.16. Стипендиите се получават по банков път до последния ден на месеца, за който се отнасят.
РАЗДЕЛ ТРЕТИ
ОТНЕМАНЕ НА СТИПЕНДИИ
Чл.17. Стипендията се отнема, когато студентът: 
1. повтаря семестъра.
2. се премести по собствено желание в друга специалност или в друго висше училище.
3. не е спазил условията по раздел втори.  
4. Прекъсне образованието си за една година. 
5. При незавършване на образование получените средства се възстановяват на община Чавдар.  Когато студентът откаже доброволно да върне сумата, тя се събира принудително.  
[bookmark: _GoBack]6. Общинският съвет може да приеме решение да не се прекратява договора за издръжка на студент, който презапише семестъра поради бременност и майчинство по време на следването и продължително боледуване през предходната учебна година. Заболяването се установява своевременно с медицинско свидетелство, издадено от болнично заведение или ЛКК и заверено от отдел “Учебен” на съответното висше училище.

РАЗДЕЛ ЧЕТВЪРТИ
ЕДНОКРАТНИ ПОМОЩИ 
Чл.18. (Изм. с Решение № 168 от Протокол № 18/27.02.2025 г.) По предложение на кмета на общината, при подадена от студент молба за финансово или материално подпомагане, общинският съвет, след обсъждането и, може да приеме решение за отпускане ПРИ ОСОБЕНИ СЛУЧАИ еднократна помощ в размер на 500 лв. – 255.64 евро.
Чл.19. Еднократната помощ се отпуска в рамките на една учебна година.  

ДОПЪЛНИТЕЛНИ РАЗПОРЕДБИ
 § 1. Членове на семейството на студента са бащата, майката, непълнолетните братя и сестри или пълнолетните, ако са учащи се, войници или нетрудоспособни. В случаите на повторен брак на майката или бащата за член на семейството се счита новият съпруг (съпруга).
безработица и социални помощи, месечни добавки и 
§ 2. Подалите декларация с невярно съдържание се лишават от стипендия и носят наказателна отговорност по чл. 313 от НК.

ЗАКЛЮЧИТЕЛНИ РАЗПОРЕДБИ
§ 1. Този правилник влиза в сила от деня на приемането му от общински съвет.
§ 2. Правилникът за отпускане на стипендии  е приет с Решение  № 474 по Протокол № 46 от 27.08.2015г. на Общински съвет Чавдар.		
§ 3. Актуализиран с Решение № 159 по Протокол № 15 от 24.11.2016 г. на Общински съвет Чавдар.
§ 4. Актуализиран с Решение № 168 по Протокол № 18 от 27.02.2025 г. на Общински съвет – Чавдар.



                                                        







                                                                 
                              
					         До
                                                                           г-н/ г-жа  кмета
на община Чавдар

          					
                               МОЛБА – ДЕКЛАРАЦИЯ

от ………………………………………………................ 
ЕГН .........………………………
адрес .............................................. 
ул. ………………………………………………………...............…….
студент /ка/ в ………………………………………………………………......................,
семестър – редовно/задочно обучение, специалност ….......…………………………… .......……………………………………. 			
Г-н / г-жо кмет,
        Моля,  да ми бъде отпусната стипендия/сума от......................... за …………………………. семестър на учебна………………  година. 

         Прилагам:
1.     ………………………………………………………………………
2.     ………………………………………………………………………
3.     ………………………………………………………………………
4.     ………………………………………………………………………
5.     ………………………………………………………………………

Дата:                                                                           Декларатор:

                                  
Д О Г О В О Р

         Днес, …………….. в община Чавдар, в изпълнение  на  Решение   №……./………… на Общински съвет се сключи настоящия договор между:
1. Община Чавдар,  представлявана от …………………………….…...
- кмет и
2………….. ………………………………………………………
адрес ……………………………., ул. ………………….№...
ЕГН ………………….., л.к. № ………., изд. на…………от ………….,
учащ(а) се в ………………………………………………………………
специалност ……………………………………………………………. –
редовна/задочна форма на обучение, наричан (…) накратко обучаващ (…) се от друга страна, при което страните се споразумяха за следното:
 
I. ПРЕДМЕТ НА ДОГОВОРА
Община Чавдар се задължава да осигури на обучаващия се издръжка от общинския бюджет и чл.5, чл.8 и чл. 9 от Правилника за отпускане на стипендия, приет от ОбС  Чавдар  и условията на ЗЗД. 
 
II. ПРАВА И ЗАДЪЛЖЕНИЯ НА ОБЩИНАТА
1. Общината е длъжна:
1.1. Да изплаща на обучаващ (…) се месечна издръжка/отпускане на сума в размер на ................... за срока всяка учебна година, считано от ……………………………………
1.2. След завършване на обучението да приеме обучаващ (…) се на работа по придобитата специалността за срок от ........ години


2.     Общината има право да:
2.1.Получава информация за хода на обучението.
2.2.Осигурява условия за практическото обучение и консултации
на обучаващ (…) се, да оказва съдействие при разработка на курсова и дипломна  работи, съобразно учебните програми.
 
III. ПРАВА И ЗАДЪЛЖЕНИЯ НА ОБУЧАВАЩ (…) СЕ:    
1. Обучаващ (…) се е длъжен (на):
         1.1. Да завърши в срок обучението си по уговорената специалност.
         1.2. Да представя в началото на всеки семестър уверение от отдел “Учебен” на висшето училище.
         1.3. След завършване на обучението да постъпи на работа в Община Чавдар за срок от ........ години.  
IV. НЕУСТОЙКИ И ОБЕЗЩЕТЕНИЯ:
 
1. (Изм.Р-е № 159 по Протокол № 15/ 24.11.2016г. на ОбС-Чавдар) Ако обучението (…) не се завърши в срок,  дължи връщане на цялата сума, получена от Общината за целия период;
2. Ако обучаващ (…) се след завършване на образованието си не постъпи на работа в Община Чавдар дължи връщане на получената до този момент издръжка. 
3. Уговорените неустойки не лишават страните от право да търсят действителните вреди;
4. Ако обучаващ (…) се прекъсне следването си по причини, за които сам (…) носи отговорност – слаб успех, не записване в следващ курс или семестър и др. няма право да получава стипендия и дължи връщане на получената до момента издръжка 
	5. (Нова приета с Р-е № 159 по Протокол № 15/ 24.11.2016г. на ОбС-	Чавдар) Общинският съвет може да приеме решение да не се 	прекратява договора за издръжка на студент, който презапише 	семестъра поради бременност и майчинство по време на следването 	и продължително боледуване през предходната учебна година. 	Заболяването се установява своевременно с медицинско 	свидетелство, издадено от болнично заведение или ЛКК и заверено 	от отдел "Учебен" на съответното висше училище. 

Договорът е в сила от……………….до завършване на първа сесия на държавен изпит или защита на дипломна работа.

 VI. ДОПЪЛНИТЕЛНИ УСЛОВИЯ   
1. Условията на настоящия договор се променят само след писмено съгласие на двете страни, оформени в анекс;
2. Договорът се прекратява предсрочно:
- по взаимно съгласие;
- с едномесечно предизвестие на една от страните.
3. Страните се задължават да решават всички възникнали спорни въпроси по взаимно съгласие, а при невъзможност спорът се решава по реда на ГПК и ЗЗД.

Настоящият договор е изготвен в два еднообразни екземпляра – по една за всяка от страните.

За община Чавдар                                           обучаващ се : 

………………. Кмет                                          ……………………….         

